《赠桂琴隐先生》
宋代·傅子云

五载飞鹰迅，孤踪病马羁。
望东尝把酒，倾盖便论诗。
玉在山俱润，泉寒练正垂。
二雏方刷翼，行矣陟天池。

作者简介：宋抚州金溪人，字季鲁，号琴山。出陆九渊之门，学以明善知本为先，言行中规矩。九渊出守荆门，使子云居象山精舍，从游日众。曾主瓯宁簿，决讼必傅经义。有《易传》、《论语集传》、《中庸大学解》、《孟子指义》、《离骚经解》及文集。